**Usmernenie pre podnikateľské subjekty.**

Podnikateľské subjekty si musia zabezpečiť vývoz komunálneho odpadu, plastov, skla, papiera a iných komodít zabezpečiť zmluvne s niektorou spoločnosťou, ktorá zabezpečuje vývoz jednotlivých odpadov. Spoločnosť Ľupčianka s.r.o vypracovala usmernenie v zmysle zákona č. 79/2015 Z.z. o odpadoch:

 V zmysle § 80 ods. 1 zákona o odpadoch č. 79/2015, komunálne odpady sú odpady z domácností vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, **okrem odpadov vznikajúcich pri bezprostrednom výkone činnosti tvoriacich predmet podnikania alebo činnosti právnickej osoby podnikateľa.**

 Na základe vyššie uvedeného , komunálnym odpadom nie je odpad vznikajúci pri bezprostrednom výkone činnosti tvoriacich predmet podnikania alebo činnosti právnickej osoby alebo fyzickej osoby – podnikateľa.

 V zmysle zákona o odpadoch č. 79/2015 Z. z. pôvodca odpadu z obalov , **ktorý nie súčasťou komunálneho odpadu** a pre ktoré nie je výrobcom obalov, ich môže odovzdať iba osobe oprávnenej na zber odpadov z obalov alebo do zariadenie na zhodnocovanie odpadov z obalov .

 Na základe vyššie uvedeného a v súlade s ustanoveniami zmluvy , si Vás dovoľujeme upozorniť, že v zmysle zákona o odpadoch podnikateľské subjekty, ktoré vykonávajú svoju činnosť na území obce/mesta ktorých podnikateľskou činnosťou odpady vznikajú, sú plne zodpovedné za zabezpečenie triedeného zberu svojich odpadov. Podnikateľské subjekty sú povinné zabezpečiť triedený zber na vlastné náklady a vlastnú zodpovednosť. **Náklady na zabezpečenie triedeného zberu odpadov nehradí organizácia zodpovednosti výrobcov ,ale hradí ich podnikateľský subjekt, ktorého činnosťou tento odpad vzniká. Podnikateľské subjekty sú povinné mať uzatvorenú zmluvu so zberovou spoločnosťou. Podľa § 14 ods. 1 písm. e) držiteľ odpadu je povinný odovzdať odpady len osobe oprávnenej nakladať s odpadmi podľa tohto zákona , ak nie je v odseku 5, § 38 ods.1 písm. a) a d), § 49 písm. a) a b) a § 72 ustanovené inak a ak nezabezpečuje ich zhodnotenie alebo zneškodnenie sám.**